Έγκριση ίδρυσης μονάδας υδατοκαλλιέργειας σε χερσαίες εγκαταστάσεις εκτροφής
Αίτηση χορήγησης της έγκρισης ίδρυσης μονάδας υδατοκαλλιέργειας σε χερσαίες εγκαταστάσεις εκτροφής.
Ο ενδιαφερόμενος υποβάλλει αίτηση με φάκελο δικαιολογητικών στην οικεία Αποκεντρωμένη Διοίκηση. Η αίτηση συμπληρώνεται υπηρεσιακά από τη Διεύθυνση Αγροτικών Υποθέσεων, συνοδεύεται από το αποδεικτικό καταβολής παραβόλου, το πιστοποιητικό ιδιοκτησίας ή συμβόλαιο μίσθωσης ακινήτων ή εγκριση επέμβασης σε δασική έκταση, τα δικαιολογητικά περιβαλλοντικής αδειοδότησης ανάλογα με την κατηγορία της μονάδας, τα δικαιολογητικά που αφορούν την άδεια χρήσης νερού και τα δικαιολογητικά για την έκδοση απόφασης έγκρισης κτηνιατρικών υγειονομικών όρων και τη χορήγηση κωδικού αριθμού. Όλα αυτά μαζί συνιστούν τον "φάκελο" της υπόθεσης.
Κατάθεση από τον αιτούντα (δια ζώσης ή ταχυδρομικά)
Πιστοποιητικό ιδιοκτησίας χερσαίας έκτασης ή συμβόλαιο μίσθωσης ακινήτου ή έγκριση επέμβασης σε δασική έκταση σύμφωνα με τα τα άρθρα 13 και 14 του ν. 2971/2001, τα άρθρα 4, 7, 8, 9, 10 και 11 του ν. 4061/2012 και το άρθρο 45 του ν. 998/1979 (Α΄ 289), κατά περίπτωση.
Αν πρόκειται για μονάδες υδατοκαλλιέργειας κατηγορίας Α του ν. 4014/2011, προηγείται η έκδοση Απόφασης Έγκρισης Περιβαλλοντικών Όρων (ΑΕΠΟ).
Έκδοση κτηνιατρικής βεβαίωσης, ότι πληρούνται οι κτηνιατρικοί υγειονομικοί όροι για την υγεία των ζώων υδατοκαλλιέργειας.
Άδεια χρήσης νερού (Δεν απαιτείται αν γίνεται άντληση ύδατος από θαλάσσιες εκτάσεις).
Η διαδικασία αφορά στην έγκριση ίδρυσης μονάδας υδατοκαλλιέργειας σε χερσαίες εγκαταστάσεις εκτροφής. Απευθύνεται σε νόμιμους εκπροσώπους επιχειρήσεων υδατοκαλλιέργειας και χορηγείται από την αρμόδια Διεύθυνση αγροτικών Υποθέσεων της οικείας Αποκεντρωμένης Διοίκησης.
Χερσαία μονάδα ιχθυοκαλλιέργειας ή ιχθυογεννητικός σταθμός ειδών γλυκού νερού
Χερσαία μονάδα άλλων ειδών πλην ψαριών ή ιχθυογεννητικός σταθμός θαλάσσιων ειδών
Ισχύον καταστατικό της εταιρείας (ΦΕΚ δημοσίευσης ή έγγραφα γνωστοποίησης μεταβολών προς το ΓΕΜΗ) και την απόφαση ορισμού του νόμιμου εκπροσώπου.
Πιστοποιητικό ιδιοκτησίας ή συμβόλαιο μίσθωσης ή απόφαση παραχώρησης ακινήτων
Πράξη χαρακτηρισμού της έκτασης όπου προτείνεται η εγκατάσταση του έργου, ν πρόκειται για δασική
Για μονάδες κατηγορίας Α του ν. 4014/2011 (Α 209), στις οποίες απαιτείται η έκδοση Απόφασης Έγκρισης Περιβαλλοντικών Όρων. : -Μελέτη Περιβαλλοντικών Επιπτώσεων (ΜΠΕ) με τα απαραίτητα δικαιολογητικά, όπως αυτά εξειδικεύονται στην υπ αριθμ. 170225/27-01-2014 απόφαση ΥΠΕΚΑ (Β 135), όπως κάθε φορά ισχύει.
Σχετική δήλωση του μελετητή ή του ενδιαφερόμενου φορέα με τα απαραίτητα δικαιολογητικά, όπως αυτά εξειδικεύονται στην υπ αριθ. 50129/1392/26-09-2013 κοινή υπουργική απόφαση (Β 2405), όπως κάθε φορά ισχύει, για μονάδες υδατοκαλλιέργειας κατηγορίας Β του ν. 4014/2011, οι οποίες υπάγονται σε Πρότυπες Περιβαλλοντικές Δεσμεύσεις (ΠΠΔ).
Αίτηση καθορισμού οριογραμμών του αιγιαλού και της παραλίας ή το ΦΕΚ δημοσίευσης του καθορισμού τους.
Ειδικά για την κατασκευή θερμοκηπίων καλλιέργειας υδρόβιων οργανισμών και υπέργειων δεξαμενών καλλιέργειας υδρόβιων ζώων: "Υποβάλλεται βεβαίωση παρέκκλισης από τους όρους δόμησης."
Τα δικαιολογητικά που αφορούν στην άδεια χρήσης νερού, αν αυτό απαιτείται, σύμφωνα με τις διατάξεις της υπ’ αριθμ. 146896/27.10.2014 ΚΥΑ (Β’ 2878).
Τα δικαιολογητικά που απαιτούνται για την έκδοση απόφασης έγκρισης κτηνιατρικών υγειονομικών όρων και χορήγησης κωδικού αριθμού, η οποία αφορά στην τήρηση των κτηνιατρικών υγειονομικών όρων για την υγεία των ζώων υδατοκαλλιέργειας που προβλέπονται στην παράγραφο 2 του άρθρου 5, του Π.Δ. 28/2009 (Α’ 46), όπως κάθε φορά ισχύει.
Τοπογραφικό διάγραμμα κλίμακας 1:200 έως 1:1.000 με απεικόνιση των προτεινόμενων έργων και εγκαταστάσεων από διπλωματούχο μηχανικό μέλος του TEE.
Άδεια μετακίνησης ή βεβαίωση κλειστής εγκατάστασης από την Υπηρεσία Αλιείας της οικείας Περιφερειακής Ενότητας, για τις περιπτώσεις χρήσης ξένων ή απόντων σε τοπικό επίπεδο ειδών.
Ειδικά για τις περιπτώσεις δασικών εκτάσεων, απαιτείται πράξη χαρακτηρισμού της έκτασης όπου προτείνεται η εγκατάσταση του έργου (καθώς και τελεσιδικία της), σύμφωνα με τις διατάξεις του ν. 998/1979 (Α 289), όπως κάθε φορά ισχύει, ή διαπίστωση της δασικής μορφής της έκτασης, σύμφωνα με τις εκάστοτε ισχύουσες διατάξεις της δασικής νομοθεσίας για τις παραχωρήσεις αυτές. Σε τέτοιες περιπτώσεις (δασικών εκτάσεων) εφαρμόζονται οι διατάξεις του ν. 998/1979 (Α 289) και της υπ αριθμ. 15277/2012 απόφασης ΥΠΕΚΑ (Β1077), όπως κάθε φορά ισχύουν.
Για Χερσαία μονάδα ιχθυοκαλλιέργειας ή ιχθυογεννητικό σταθμό ειδών γλυκού νερού το κόστος είναι €50, ενώ για Χερσαία μονάδα άλλων ειδών πλην ψαριών ή ιχθυογεννητικό σταθμό θαλάσσιων ειδών το κόστος είναι €100.
Πριν την υποβολή της ΜΠΕ δύναται προαιρετικά να ακολουθηθεί η διαδικασία της γνωμοδότησης με την υποβολή φακέλου Προκαταρκτικού Προσδιορισμού Περιβαλλοντικών Απαιτήσεων (ΠΠΠΑ), σύμφωνα με τις διατάξεις του ν. 4014/2011. Αν πρόκειται για εγκατάσταση και λειτουργία, εντός προστατευόμενης περιοχής του δικτύου NATURA 2000, εφαρμόζονται επιπλέον οι διατάξεις του άρθρου 10 του ν. 4014/2011. Σε περιπτώσεις χερσαίων εκτάσεων που υπάγονται στη δασική νομοθεσία εφαρμόζονται οι διατάξεις του ν. 998/1979 (Α 289) και της υπ αριθμ. 15277/2012 Απόφασης ΥΠΕΚΑ (Β1077), όπως κάθε φορά ισχύουν.
Αν στην περιοχή ίδρυσης της μονάδας δεν έχουν καθοριστεί οι οριογραμμές του αιγιαλού και της παραλίας, ο ενδιαφερόμενος φορέας υποβάλλει αντίγραφο σχετικής αίτησης καθορισμού τους που έχει προηγουμένως υποβληθεί για το σκοπό αυτό, σύμφωνα με τα οριζόμενα στο άρθρο 4 του ν. 2971/2001, όπως αυτό αντικαταστάθηκε και ισχύει με το άρθρο 11 του ν. 4281/2014 και το άρθρο 27 του ν. 4321/2015. Εάν οι οριογραμμές αιγιαλού και παραλίας έχουν προκαθοριστεί, υποβάλλεται το ΦΕΚ δημοσίευσής τους.
Εφαρμόζεται ανάλογα η περ. α΄ της παρ. 2 του άρθρου 2 του από 24.5.1985 Π.Δ. (Δ΄ 270), ανεξάρτητα από τα υλικά κατασκευής τους.
Δεν απαιτείται άδεια χρήσης νερού σε περίπτωση χρήσης θαλάσσιων υδάτινων εκτάσεων, ανεξάρτητα από την απόστασή τους από την ακτή.
Η τεχνικοοικονομική έκθεση θα περιλαμβάνει: Α) Στοιχεία φορέα της μονάδας • Επωνυμία ή ονοματεπώνυμο, νομική μορφή, Δ/νση έδρας, Τηλέφωνο, e-mail, fax, ΑΦΜ, αριθμός ΓΕΜΗ. • Εφόσον πρόκειται για νομικό πρόσωπο, τα στοιχεία του νόμιμου εκπροσώπου (ονοματεπώνυμο, ταχυδρομική δ/νση επικοινωνίας, σταθερό και κινητό τηλέφωνο, e-mail, ΑΦΜ). • Περιγραφή του φορέα με έμφαση στην πιθανή προηγούμενη ή παράλληλη δραστηριότητα του στον κλάδο. Β) Σκοπό ίδρυσης και Συνοπτική Παρουσίαση του έργου • Εκτρεφόμενα είδη, μέθοδος εκτροφής, ετήσια δυναμικότητα. • Σύντομη περιγραφή των εγκαταστάσεων και του εξοπλισμού (πλωτών / χερσαίων / συνοδών / υποστηρικτικών), καθώς και της διαχείρισης ζωικών υποπροϊόντων. • Στοιχεία για το απασχολούμενο ανθρώπινο δυναμικό (θέσεις εργασίας κ.λπ.). Γ) Θέση της μονάδας • Περιγραφή της αιτούμενης χερσαίας θέσης εγκατάστασης της μονάδας και της συμβατότητας αυτής με τις κατευθύνσεις του Ειδικού Πλαισίου Χωροταξικού Σχεδιασμού και Αειφόρου Ανάπτυξης για τις Υδατοκαλλιέργειες, καθώς και της υπ αριθ. 121570/1866/12-6-2009 κοινής εγκυκλίου ΥΠΑΑΤ και ΥΠΕΧΩΔΕ (νυν ΥΠΕΝ), όπως κάθε φορά ισχύουν. Δ) Συνοπτικά οικονομικά στοιχεία • Κόστος επένδυσης, πηγές χρηματοδότησης, προβλέψεις χρηματοοικονομικής απόδοσης και βιωσιμότητας.»
Έγκριση ίδρυσης πλωτής μονάδας υδατοκαλλιέργειας εντατικής ή ημιεντατικής μορφής
Ο Συντονιστής της Αποκεντρωμένης Διοίκησης χορηγεί την έγκριση ίδρυσης μονάδας υδατοκαλλιέργειας σε χερσαίες εγκαταστάσεις εκτροφής, μέσα σε προθεσμία τριάντα (30) ημερών. Αν η προθεσμία των τριάντα (30) ημερών παρέλθει άπρακτη, η χορήγηση της έγκρισης τεκμαίρεται ότι έχει γίνει δεκτή. Ο ενδιαφερόμενος μπορεί να ζητήσει από τον Συντονιστή της Αποκεντρωμένης Διοίκησης τη χορήγηση σχετικής βεβαίωσης.
Απλούστευση ίδρυσης και λειτουργίας μονάδων υδατοκαλλιέργειας
Ανάπτυξη υδατοκαλλιεργειών και άλλες διατάξεις
Διαχείριση και προστασία ακινήτων Υπουργείου Αγροτικής Ανάπτυξης και Τροφίμων - Ρύθμιση εμπραγμάτων δικαιωμάτων και λοιπές διατάξεις.
Περιβαλλοντική αδειοδότηση έργων και δραστηριοτήτων, ρύθμιση αυθαιρέτων σε συνάρτηση με δημιουργία περιβαλλοντικού ισοζυγίου και άλλες διατάξεις αρμοδιότητας Υπουργείου Περιβάλλοντος.
Καθορισμός ειδικότερων θεμάτων σχετικά με τα παράβολα της παρ. 5 του άρθρου 20 του ν. 4282/2014 (Α΄ 182)
Καθορισμός των δικαιολογητικών που απαιτούνται για τη χορήγηση, ανανέωση ή τροποποίηση άδειας ίδρυσης και λειτουργίας μονάδων υδατοκαλλιέργειας.
Τροποποίηση των όρων και περιορισμών δόμησης των γηπέδων των κειμένων εκτός των ρυμοτομικών σχεδίων των πόλεων και εκτός των ορίων των νομίμως υφισταμένων προ του έτους 1923 οικισμών.
Περί καθορισμού ενιαίων πρακτικών ρυθμίσεων για τη διενέργεια των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο σύμφωνα με τον κανονισμό (ΕΕ) 2017/625 του Ευρωπαϊκού Κοινοβουλίου και του Συμβουλίου και για την τροποποίηση του κανονισμού (ΕΚ) αριθ. 2074/2005 της Επιτροπής όσον αφορά τους επίσημους ελέγχους.
Καθορισμός ειδικών κανόνων υγιεινής για τα τρόφιμα ζωικής προέλευσης
Κοινή Εγκύκλιος ΥΠ.Α.Α.Τ. & Υ.ΠΕ.ΧΩ.Δ.Ε. (νυν ΥΠΕΝ), με θέμα: "Ρύθμιση θεμάτων υδατοκαλλιεργητικών μονάδων".
Ο ενδιαφερόμενος σε περίπτωση απόφασης απόρριψης μπορεί να ζητήσει, είτε από τη διοικητική αρχή η οποία εξέδωσε την πράξη, την ανάκληση ή την τροποποίησή της (αίτηση θεραπείας), είτε, από την αρχή η οποία προΐσταται εκείνης που εξέδωσε την πράξη, την ακύρωσή της (ιεραρχική προσφυγή). Η διοικητική αρχή στην οποία υποβάλλεται η σχετική αίτηση οφείλει να γνωστοποιήσει στον ενδιαφερόμενο την απόφασή της για την αίτηση αυτή το αργότερο μέσα σε 30 ημέρες, εκτός αν από ειδικές διατάξεις προβλέπεται διαφορετική προθεσμία.
Η αίτηση συνοδεύεται από αποδεικτικό καταβολής παραβόλου και φάκελο δικαιολογητικών και κατατίθεται στην αρμόδια Δ/νση Αγροτικών Υποθέσεων της Αποκεντρωμένης Διοίκησης.
Αρμόδιος υπάλληλος που χρεώνεται την αίτηση ελέγχει όλα τα υποβληθέντα στοιχεία.
Αν παρέλθει άπρακτη η προθεσμία του ενός (1) μηνός η αίτηση απορρίπτεται και επιστρέφονται τα δικαιολογητικά.
Όταν ο φάκελος είναι πλήρης και πρόκειται για μονάδες κατηγορίας Β του ν. 4014/2011: Συμπλήρωση του Παραρτήματος Δ «Κατάλογος των εφαρμοζόμενων ΠΠΔ», της κοινής υπουργικής απόφασης υπ’ αρ. 50129/ 1392/10.9.2013 (Β΄ 2405) από τη Διεύθυνση αγροτικών υποθέσεων. Το Παράρτημα Δ συμπληρωμένο, προσαρτάται στην έγκριση ίδρυσης και αποτελεί αναπόσπαστο μέρος αυτής.
Όταν ο φάκελος είναι πλήρης και πρόκειται για μονάδες κατηγορίας Α του ν. 4014/2011, ανάλογα με την κατηγορία της μονάδας υδατοκαλλιέργειας, διαβίβαση "φακέλου" μαζί με τη γνώμη της αρμόδιας διεύθυνσης Υδάτων της Αποκεντρωμένης Διοίκησης ως προς τη συμβατότητα χρήσης των υδάτων με τα προβλεπόμενα στα οικεία Σχέδια Διαχείρισης Λεκανών Απορροής Ποταμών Υδατικών Διαμερισμάτων, στην αρμόδια Υπηρεσία Περιβάλλοντος. Αν πρόκειται για μονάδες υδατοκαλλιέργειας κατηγορίας Α1 του ν. 4014/2011: Διαβίβαση φακέλου και της γνώμης της αρμόδιας Διεύθυνσης Υδάτων της Αποκεντρωμένης Διοίκησης από τη Διεύθυνση Αγροτικών Υποθέσεων στην αρμόδια Υπηρεσία Περιβάλλοντος του Υπουργείου Περιβάλλοντος και Ενέργειας. Αν πρόκειται για μονάδες υδατοκαλλιέργειας κατηγορίας Α2 του ν. 4014/2011: Διαβίβαση φακέλου και της γνώμης της αρμόδιας Διεύθυνσης Υδάτων της Αποκεντρωμένης Διοίκησης, από τη Διεύθυνση Αγροτικών Υποθέσεων στην αρμόδια Υπηρεσία Περιβάλλοντος της Αποκεντρωμένης Διοίκησης.
Με την κτηνιατρική βεβαίωση διαπιστεύεται ότι πληρούνται οι κτηνιατρικοί υγειονομικοί όροι για την υγεία των ζώων υδατοκαλλιέργειας που προβλέπονται στην κείμενη κτηνιατρική νομοθεσία.
Η αρμόδια Δ/νση Αγροτικών Υποθέσεων εισηγείται στον Συντονιστή της οικείας Αποκεντρωμένης Διοίκησης για την έγκριση ή απόρριψη της αίτησης.
Μετά την εισήγηση της αρμόδιας Δ/νσης Αγροτικών Υποθέσεων ο Συντονιστής της Αποκεντρωμένης Διοίκησης μπορεί να απορρίψει την έγκριση ίδρυσης μονάδας υδατοκαλλιέργειας σε χερσαίες εγκαταστάσεις εκτροφής, μέσα σε προθεσμία τριάντα (30) ημερών.
Μετά την εισήγηση της αρμόδιας Δ/νσης Αγροτικών Υποθέσεων ο Συντονιστής της Αποκεντρωμένης Διοίκησης χορηγεί την έγκριση ίδρυσης μονάδας υδατοκαλλιέργειας σε χερσαίες εγκαταστάσεις εκτροφής, μέσα σε προθεσμία τριάντα (30) ημερών.
Η αρμόδια Δ/νση Αγροτικών υποθέσεων κοινοποιεί την έγκριση ίδρυσης σε όλες τις τις συναρμόδιες υπηρεσίες. Η κοινοποίηση γίνεται: -στις υπηρεσίες περιβαλλοντικής αδειοδότησης -στις κτηνιατρικές υπηρεσίες -στις δασικές και κτηματικές υπηρεσίες -στις κατά περίπτωση υπηρεσίες που γνωμοδοτούν κατά την προέγκριση μίσθωσης -στους δήμους
Αν ο φάκελος είναι ελλιπής, ενημερώνεται ο ενδιαφερόμενος για τα συμπληρωματικά στοιχεία που πρέπει να υποβληθούν, εντός ενός (1) μηνός προθεσμία.
Ο φάκελος δικαιολογητικών απαρτίζεται από: - Πιστοποιητικό ιδιοκτησίας ή συμβόλαιο μίσθωσης ακινήτων ή έγκριση επέμβασης σε δασική έκταση, σύμφωνα με τα άρθρα 13 και 14 του ν. 2971/2001, τα άρθρα 4, 7, 8, 9, 10 και 11 του ν. 4061/2012 και το άρθρο 45 του ν. 998/1979 (Α΄ 289), κατά περίπτωση. - Μελέτη Περιβαλλοντικών Επιπτώσεων (ΜΠΕ) με τα απαραίτητα δικαιολογητικά, σύμφωνα με τα άρθρα 2, 3,4 και 11, καθώς και το Παράρτημα ΙΙ του ν. 4014/2011, αν πρόκειται για μονάδες κατηγορίας Α΄ του ίδιου νόμου. Αν πρόκειται για μονάδες υδατοκαλλιέργειας κατηγορίας Α΄, λόγω της θέσης εγκατάστασης και λειτουργίας τους εντός προστατευόμενης περιοχής του δικτύου NATURA 2000, εφαρμόζεται επιπλέον το άρθρο 10 του ν. 4014/2011. -Σχετική δήλωση του μελετητή ή του ενδιαφερόμενου για την υπαγωγή σε ΠΠΔ με τα απαραίτητα δικαιολογητικά, σύμφωνα με την παρ. 2 του άρθρου 8 του ν. 4014/2011, αν πρόκειται για μονάδες κατηγορίας Β΄ του ίδιου νόμου. -Τα δικαιολογητικά που αφορούν στην άδεια χρήσης νερού, αν αυτά απαιτούνται, σύμφωνα με τις διατάξεις της κείμενης νομοθεσίας. Δεν απαιτείται άδεια χρήσης νερού σε περίπτωση άντλησης ύδατος από θαλάσσιες υδάτινες εκτάσεις, ανεξάρτητα από την απόστασή τους από την ακτή. - Τα δικαιολογητικά που απαιτούνται για την έκδοση απόφασης έγκρισης κτηνιατρικών υγειονομικών όρων και χορήγησης κωδικού αριθμού, η οποία αφορά στην τήρηση των κτηνιατρικών υγειονομικών όρων για την υγεία των ζώων υδατοκαλλιέργειας που προβλέπονται στην κείμενη κτηνιατρική νομοθεσία.
Αν η προθεσμία των τριάντα (30) ημερών παρέλθει άπρακτη, η χορήγηση της έγκρισης τεκμαίρεται ότι έχει γίνει δεκτή.
Ο ενδιαφερόμενος μπορεί να ζητήσει από τον Συντονιστή της Αποκεντρωμένης Διοίκησης τη χορήγηση σχετικής βεβαίωσης.
Έλεγχος της αίτησης και πληρότητας του φακέλου
Μη πληρότητα φακέλου - Υποβολή συμπληρωματικών στοιχείων
Μη υποβολή συμπληρωματικών στοιχείων - Απόρριψη αίτησης
Πληρότητα φακέλου και συμπλήρωση του Παραρτήματος Δ
Πληρότητα φακέλου και διαβίβαση για γνώμη σε συναρμόδιες υπηρεσίες
Παραλαβή της έγκρισης ΑΕΠΟ από τη Δ/νση Αγροτικών Υποθέσεων
Διαβίβαση του "φακέλου" από τη Διεύθυνση Αγροτικών Υποθέσεων στην αρμόδια κτηνιατρική υπηρεσία
Έκδοση κτηνιατρικής βεβαίωσης και διαβίβαση αυτής στη Διεύθυνση Αγροτικών Υποθέσεων
Εισήγηση της Δ/νσης Αγροτικών Υποθέσεων στον Συντονιστή της Αποκεντρωμένης Διοίκησης
Χορήγηση έγκρισης ίδρυσης μονάδας υδατοκαλλιέργειας σε χερσαίες εγκαταστάσεις εκτροφής.
Κοινοποίηση της απόφασης στον ενδιαφερόμενο και σε συναρμόδιες υπηρεσίες